stanford-oval/wikipedia huggingface dataset:
נסיכות ברכטסגאדן
היסטוריה

מנזר ברכטסגאדן, המוקדש לפטרוס הקדוש וליוחנן המטביל, נוסד בשנת 1102 בתוך דוכסות הגזע הבווארית כקהילה של קנונים אוגוסטינים על ידי הרוזן ברנגר מזולצבאך בהוראת אמו, הרוזנת אירמגארד.
לאור הנסיבות הגאו-פוליטיות החיוביות, הפרובוסטים התקשו מעט לבסס את העצמאות הטריטוריאלית של המנזר, שהפך למנזר אימפריאלי ב-1194. בשנת 1380 השיגו הפרובוסטים מעמד של רייכספורסט כנסייתית ומשנת 1559 ערכו הצבעה ישירה באספת הרייכסטאג כ"נסיך-פרובוסטים", דרגה כמעט שווה לזו של נסיך-בישוף. התואר היה אחד משניים בלבד באימפריה: התואר היחיד השני היה במנזר הקיסרי אלוואנגן השוואבי.
תפקידו של הנסיך-פרובוסט התקיים לעיתים קרובות בשילוב עם תפקידים כנסייתיים גבוהים אחרים, והפרובוסטים התגוררו לעיתים קרובות במקומות אחרים. מ-1594 עד 1723, התואר והשטחים הוחזקו על ידי בית ויטלסבאך, מ-1612 באיחוד אישי על ידי הנסיכים-ארכיבישופים של קלן, שבני דודיהם שלטו על הדוכסות הבווארית השכנה. הקמצנות המתמדת של הארכיבישופים של זלצבורג הובילה להתנגשויות נשק ב-1611, כאשר חייליו של וולף דיטריך רייטנאו כבשו את ברכטסגאדן אך נהדפו על ידי כוחותיו של מקסימיליאן הראשון, דוכס בוואריה.
ב-1802/1803 חולנה הנסיכות ושטחיה נמסרו תחילה לנסיכות הבוחר מזלצבורג, שעל פי חוזה פרסבורג ב-1805 נפל בידי האימפריה האוסטרית, ולבסוף ב-1810 לממלכת בוואריה החדשה שהוקמה. מבני הנזירים שימשו זמן מה כצריף, אך בשנת 1818 הוגדר המנזר כמעון מלכותי של בני הזוג וויטלסבאך, שהשתמשו בו כארמון קיץ.
לאחר סיום המלוכה הבווארית, הבניינים מנוהלים מאז 1923 על ידי קרן הפיצויים של Wittelsbach‏ ("Wittelsbacher Ausgleichsfonds"). חלק מהחדרים פתוחים לציבור, בעוד שחלקים אחרים של הבניין עדיין משמשים את בית ויטלסבאך. הכנסייה הנזירית משמשת כיום ככנסיית הקהילה של ברכטסגאדן.
העיירות ברכטסגאדן ו-ווצמן
כנסיית מנזר וארמון ויטלסבאך
משוואת הנדרסון-האסלבאך

משוואת הנדרסון-האסלבאך היא משוואה כימית המתארת את אופן גזירתו של ערך ה-pH בתמיסה נתונה, כמדד של החומציות (באמצעות שימוש ב- pKa, הידוע כקבוע הדיסוציאציה החומצי) במערכות ביולוגיות וכימיות. באמצעות המשוואה ניתן להעריך את ה-pH של תמיסת בופר ולמצוא את נקודת שיווי המשקל של ה-pH בתגובות חומצה-בסיס. במקרים רבים משתמשים במשוואה על מנת לחשב את הנקודה האיזואלקטרית של חלבונים.
ניסוח המשוואה

משוואת הנדרסון-האסלבאך מנוסחת כך: {\textrm {pH}}={\textrm {pK}}_{a}+\log _{10}{\frac {[{\textrm {A}}^{-}]}{[{\textrm {HA}}]}}
במילים:
pH=pKa+log{\frac {[Base]}{[acid]}}
במשוואה זו, (pKa = - log10(Ka כאשר Ka הוא קבוע הדיסוציאציה של החומצה, כלומר:
{\textrm {pK}}_{a}=-\log _{10}({\textrm {K}}_{a})=-\log _{10}\left({\frac {[{\mbox{H}}_{3}{\mbox{O}}^{+}][{\mbox{A}}^{-}]}{[{\mbox{HA}}]}}\right)
עבור תגובת ברונסטד-לאורי הפשוטה מסוג חומצה-בסיס המתוארת כך:
{\mbox{HA}}+{\mbox{H}}_{2}{\mbox{O}}\rightleftharpoons {\mbox{A}}^{-}+{\mbox{H}}_{3}{\mbox{O}}^{+}
היסטוריה

לורנס ג'וזף הנדרסון חיבר משוואה דומה ב-1908, ותיאר בה את השימוש של חומצה פחמתית בתמיסת בופר. זמן מה לאחר מכן, קארל אלברט האסלבאך ניסח את המשוואה מחדש בצורה לוגריתמית, וכך נוצרה המשוואה בצורתה הנוכחית. האסלבאך השתמש במשוואה על מנת לחקור את החמצת המטבולית, שנגרמת בין השאר כתוצאה מנוכחות חומצה פחמתית בדם.
מגבלות

הבסיס של משוואת הנדרסון-האסלבאך כולל בתוכו כמה קירובים משמעותיים. הקירוב העיקרי הוא ההנחה כי ריכוזי החומצה והבסיס המצומד לה יהיו שווים לריכוז הרשום במצב של שיווי משקל. הנחה זו לא מביאה בחשבון את הדיסוציאציה של החומצה ואת ההידרוליזה של הבסיס, כאשר גם הדיסוציאציה של מים לא נלקחת בחשבון. קירובים אלה אינם טובים כאשר מתעסקים בחומצות חזקות או בסיסים חזקים (pKa גבוה בכמה יחידות מ-7), תמיסות מהולות או מרוכזות מאוד (פחות מ-1mM או יותר מ-1M), או יחסי חומצה/בסיס גבוהים (למעלה מ-1 ל-100).
מסקנות

במצב שבו ריכוז היונים שווה לריכוז החומצה, 1=[-AH]/[A], ערך ה-pH של התמיסה יהיה שווה לערך ה-pKa. זאת מאחר ש-log(1)=0, ואם נציב ביטוי זה בנוסחה נקבל: pH=pKa.מסיבה זו, ערך ה-pKa יהיה בדיוק בין שתי נקודות אקוויוולנטיות על עקומת טיטרציה.
ראו גם

טיטור
בססת מטבולית
בססת נשימתית
חמצת נשימתית
לקריאה נוספת

Lawrence J. Henderson. Concerning the relationship between the strength of acids and their capacity to preserve neutrality. Am. J. Physiol. 1908, 21, 173-179.
Hasselbalch, K. A. Die Berechnung der Wasserstoffzahl des Blutes aus der freien und gebunden Kohlensäure desselben, und die Sauerstoffbindung des Blutes als Funktion der Wasserstoffzahl Biochemische Zeitschrift 1917, 78, 112-144.
Po, Henry N.; Senozan, N. M. Henderson-Hasselbalch Equation: Its History and Limitations. J. Chem. Educ. 2001, 78, 1499-1503.
de Levie, Robert. The Henderson-Hasselbalch Equation: Its History and Limitations. J. Chem. Educ. 2003, 80, 146.
נחמיה וילהלם

| --- | --- |

הרב נחמיה וילהלם
 לידה:  4 בנובמבר 1972 (בן 51) כ"ז בחשון תשל"ג שיכון חב"ד בירושלים 
 מדינה:  ישראל 
 השתייכות:  חסידות חב"ד 
 תפקידים נוספים:  שליח חב"ד בבנגקוק
 
הרב נחמיה וילהלם (נולד בכ"ז בחשון תשל"ג, 4 בנובמבר 1972) הוא שליח חב"ד בבנגקוק בירת תאילנד. בית חב"ד שבניהולו זכה בפרס ירושלים לאחדות ישראל.
ביוגרפיה

נולד בשיכון חב"ד, ירושלים, לרחל בתו של הרב בנימין זאב חשין, שהיה מרבני חסידות ברסלב וראש ישיבה למקובלים שער השמים והרב מנחם בן ציון וילהלם, שכיהן כראש ישיבת זוויהל בירושלים.
למד בישיבת תורת אמת בירושלים, אהלי תורה ובישיבת תומכי תמימים ליובאוויטש המרכזית – 770 בברוקלין שבניו יורק.
בב' באלול תשנ"ד התחתן עם נחמה דינה בת הרב שלום דובער וולפא. ב-13 בספטמבר 1995 (י"ח באלול תשנ"ה) יצא לשליחות לבנגקוק בירת תאילנד תחת שליח חב"ד הראשי לתאילנד הרב יוסף חיים קנטור ופתח את בית חב"ד הראשון בעולם למטיילים, מאז פיתח ביחד עם הרב יוסף חיים קנטור מערך של בתי חב"ד בכל רחבי תאילנד ומנהל את מערך הפעילות בתאילנד.
בבית חב"ד שבהנהלתו עוברים עשרות אלפי מטיילים ישראלים בכל שנה. המקום מעניק שירותים בחינם למטיילים יהודים מישראל והעולם כגון סעודות שבת והחג, פינות מנוחה, עמדות אינטרנט, סיוע וליווי במקרי מצוקה, ביקור אסירים ישראלים בבתי הכלא, עזרה לתרמילאים ומטיילים שנפגעו, מסעדה בשרית וחלבית ועוד. בצונאמי של 2004 יצא לפוקט עם המשלחת של משרד החוץ הישראלי לשם סיוע באיתור וזיהוי נפגעים ישראלים.
בשנת תשע"ה (2015) קיבל ביחד עם אשתו את פרס ירושלים לאחדות ישראל בבית הנשיא.
בשנת 2013 - תשע"ג התחיל לכתוב טור שבועי באתר שטורעם עד שנת 2015 - תשע"ה מאז התחיל לפרסם בשיתוף אתר חב"ד אורג סרטון שבועי בשם 'ממתק לשבת' המופץ בעיקר ברשימת התפוצה של חב"ד אורג, באתרים חרדים ולמטיילים של הבית חב"ד שבהנהלתו, משנת תשע"ו כתב טור שבועי בעלון קרוב אליך לזמן־מה (כמו־כן, כמה מסיפוריו התפרסמו מדי שבוע בעלון כי קרוב).
בכל ליל שבת לאחר סעודת השבת בבית חב"ד הוא מארגן סעודת 'עונג שבת' בביתו בהשתתפות כ-70–80 איש, וכל אחד בתורו בוחר לספר סיפור או לבחור שיר או לקבלת החלטה טובה.
חיים אישיים

הרב וילהלם מתגורר בבנגקוק שבתאילנד עם אשתו נחמי, בתו של הרב שלום דובער וולפא, להם ארבעה בנים ושש בנות. חתנו, הרב מנדי זאיאנץ הוא מנהל בית חב"ד בעיירה פאי שבתאילנד. אחיו, הרב אליהו, הוא מנהל ישיבת אוהלי תמימים בכפר חב"ד ומנהל הוצאת הספרים התורנית-חסידית "חזק".
ספריו

ממתק לשבת - סיפורים ומסרים שסיפר ושמע בביתו בסעודות שבת וחג, מסודר לפי פרשת השבוע, בהוצאת ספרים חזק, תשע"ו
ממתק לשבת - חלק שני של סיפורים ומסרים שסיפר ושמע בביתו בסעודות שבת וחג, בהוצאת ספרים חזק, תשפ"ב
הערות שוליים

↑  Shabbat in Thailand
↑  מה גרם לרב נחמיה 'להרים' את משטרת בנגקוק? אתר חרדים10 כ"ה אדר תשע"ט
↑  COL חב"ד און-ליין | לא רק בשרית: מסעדה חלבית כשרה למהדרין נפתחה בבנגקוק, באתר www.col.org.il
↑  מיטל צור, פוקט: תעודות זהות ישראליות נמצאו על שתי גופות, באתר ynet, 17 בספטמבר 2007

שנה לצונאמי: הסיפורים המרגשים מכוחות החילוץ, באתר col. אלי וילהלם, מכתב גלוי לאחי בתאילנד באתר שטורעם, ו' תשרי תשס"ח
↑
הרב נחמיה וילהלם זכה ב'פרס ירושלים לאחדות ישראל'. ‏הרב וילהלם בתגובה ראשונה: "הפרס לרבי ולשלוחים" ‏ נשיא המדינה לרב וילהלם: "כבוד לכל חב"ד" י"ז סיון תשע"ה; דני אדינו אבבה ורועי ינובסקי, הוכרזו הזוכים בפרס ירושלים לאחדות ישראל, באתר ynet, 28 באפריל 2014
↑  נחמיה וילהלם בכיכר השבת.
↑  עונג שבת בבנגקוק אתר חב"ד אורג.
↑  הממתק מבנגקוק מגיע לשולחן השבת שלכם באתר שטורעם
| --- | --- |
בקרת זהויות :  NLI: 987007580658605171  LCCN: no2016076159  VIAF: 305147266857035482245   WorldCat (עם VIAF): 305147266857035482245 
שלט הכניסה לבית חב"ד בבנגקוק
סבסטיאן גריפיוס

| --- | --- |

 לידה:  1493 רויטלינגן, הרפובליקה הפדרלית של גרמניה 
 פטירה:  7 בספטמבר 1556 (בגיל 63 בערך) ליון, ממלכת צרפת 
 מדינה:  ממלכת גרמניה, צרפת 
 
סבסטיאן גריפיוס (גרמנית: Sebastian Gryphius; צרפתית: Sébastien Gryphe; סביבות 1493–1556) היה איש ספר, מדפיס ואיש רוח גרמני שחי בצרפת במהלך המאה ה-16.
הסיכה ההראלדית של סבסטיאן גריפיוס בספר משנת 1532.
גריפיוס נולד ברויטלינגן בשנת 1492 לערך. הוא למד מאביו, מיכאל גרייף, את מלאכת הדפוס - שהייתה חדשה יחסית בזמנו. התלמד בוונציה וב-1520 עבר לליון שבצרפת, שם חי עד מותו. גריפיוס החל בפרסום חיבורים בנושאי חוק ומנהל באלפבית גותי. לאחר מכן, החל לפרסם קלאסיקות שנכתבו בשפה הלטינית ולתרגם קלאסיקות יווניות ללטינית. הוא גם פרסם חיבורים של בני זמנו, בין היתר של ארסמוס מרוטרדם, גיום בידה ופוליציאנו.
ב-1536 הוא הקים, בסיועו הכלכלי של הוגו דה לה פורט, בית הוצאה לאור, שסימלו הגריפון, l'Atelier du Griffon. הוא גם החדיר לשוק את הכתב הקורסיבי (משופע) של אלדוס מנוטיוס. בשנות ה-40 של המאה ה-16 כבר היה ידוע כסוחר ספרים ומוציא לאור חשוב. הוא עבד גם עם סופרים מעוררי מחלוקת ותמך בכך בהפצת רעיונות חופשיים. בין חוג ידידיו היו הסופר אטיין דולה (אשר הועלה על המוקד ב-1546), אנדראה אלצ'יאטו וברתלמי אנו. גם פרנסואה רבלה, מגדולי סופרי התקופה, עבד עם גריפיוס ופרסם אצלו את תרגומיו לכתבי היפוקרטס וקלאודיוס גלנוס.
נינה פטקוביץ'

| --- | --- |
אין תמונה חופשית
 לידה:  10 באפריל 1981 (בת 43) קוטור, מונטנגרו מונטנגרו
 מוקד פעילות:  טיווט, מונטנגרו מונטנגרו
 תקופת הפעילות:  מ-2008
 סוגה:  פופ, רוקנרול, R&B, דאנס
 כלי נגינה:  קול, תופים
 
נינה פטקוביץ' (במונטנגרית: Нина Петковић; נולדה ב-10 באפריל 1981) היא זמרת, מוזיקאית, מתופפת ואישיות טלוויזיונית מונטנגרית. פטקוביץ' פרצה לתודעה במדינות הבלקן בעקבות השתתפותה בתוכנית הטלוויזיה "Operacija Trijumf", הגרסה הבלקנית לתוכנית הספרדית "Operacion Triunfo".
ביוגרפיה > חייה האישיים

נינה פטקוביץ' נולדה בקוטור שבמונטנגרו וגדלה בעיר הסמוכה, טיווט, בת לאב נוצרי רומי-קתולי ולאם נוצרייה אורתודוקסית. פטקוביץ' גילתה את תשוקתה למוזיקה בגיל צעיר ועוד לפני שהשתתפה בתוכנית הטלוויזיה "Operacija Trijumf" היא השתתפה במגוון פסטיבלים במונטנגרו ובסרביה. פטקוביץ' הקימה בגיל צעיר להקה בשם "Dan Poslije".
פטקוביץ' מעריצה את רוג'ר ווטרס, אלאניס מוריסט והזמר הסרבי אוליבר מנדיץ' ורואה בהם השראה. פטקוביץ' נמצאת בקשר חברות עם משתתפים אחרים בתוכנית Operacija Trijumf ובקשר זוגי עם חבר בלהקתה שלה "Dan Poslije".
ביוגרפיה > קריירה

התוכנית "Operacija Trijumf" עלתה לאוויר ב-29 בספטמבר 2008. פטקוביץ' הייתה המתמודדת היחידה ממונטנגרו והייתה מאחוריה תמיכה עממית מונטנגרית. פטקוביץ' הגיעה לגמר התוכנית וסיימה בו במקום הרביעי, כשהיא מודחת בסיבוב הראשון. במהלך התוכנית ביצעה פטקוביץ' דואטים עם זמרים בלקניים מפורסמים כגון ז'ליקו יוקסימוביץ'. מיד לאחר התוכנית, בשנת 2009, הוציאה פטקוביץ' שיר יחד עם משתתפת אחרת בתוכנית, סוניה בקיץ', ועוד שני סינגלים מאוחר יותר באותה השנה.
פטקוביץ' ניסתה לייצג את מדינתה באירוויזיון פעמיים - ב-2018 עם השיר "Disem" (נושמת) איתו הגיעה למקום החמישי בקדם המונטנגרי, וב-2019 עם השיר "Uzmi ili ostavi" איתו הגיעה למקום הרביעי בקדם המונטנגרי. עוד ב-2009 הצהירה פטקוביץ' על רצונה לייצג את מדינתה באירוויזיון; היא התקבלה לקדם המונטנגרי של 2009 שבסופו של דבר בוטל כשאנדריאה דמירוביץ' נבחרה בבחירה פנימית לייצג את מדינתה באירוויזיון 2009 במוסקבה שברוסיה.
הערות שוליים

↑
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נינה פטקוביץ'".
נושאות המטוסים מסדרת ויקראנט

| --- | --- |

האוניה הראשונה, בבנייה במספנת קוצ'ין
 תיאור כללי
 סוג אונייה:  נושאת מטוסים
 צי:  הודו חיל הים ההודי
 דגל הצי:  
 חברת ספנות:  מספנת קוצ'ין
 אוניות בסדרה:  1 בשרות 1 בבנייה 1 מתוכננת
 ציוני דרך עיקריים
 מספנה:  Cochin Shipyard 
 תחילת הבנייה:  2008
 מידות
 אורך:  262 מטרים
 נתונים טכניים
 מהירות:  52 קמ"ש
 אמצעי לחימה
 חימוש:  ברק 1 ברק 8 AK-630 CIWS תותח Otobreda 76 mm ‏(x4)
 
נושאות המטוסים מסדרת ויקראנט (לשעבר פרויקט ספינת ההגנה האווירית 71 (ADS) או נושאת מטוסים חלוצה (IAC)) היא סדרה של נושאות מטוסים בבנייה עבור חיל הים ההודי. האוניות בסדרה הן אוניות הקרב הגדולות ביותר, ונושאת המטוסים הראשונה המתוכננת ונבנית בהודו. האוניה הראשונה הנמצאת בבנייה היא גם נושאת המטוסים הראשונה שמתוכננת ונבנית באסיה הכוללת STOBAR, כלומר שילוב של נחיתה אנכית ומסלול המראה מקוצר (STOVL) כמו גם מסייע המראה ונחיתה (CATOBAR), וכן הראשונה שנבנתה לתפעול של מטוסי סילון.
ההכנות לבניית נשאות המטוסים הראשונה מסדרת INS ויקראנט החלו ב-2008, והשדרית הונחה בפברואר 2009. האוניה הוצאה אל מחוץ למבדוק ב-29 בדצמבר 2011,, והושקה ב-12 באוגוסט 2013. קנה המידה, המורכבות של הפרויקט, וחוסר הניסיון בתעשייה המקומית יצר בעיות רבות אשר גררו חריגות תקציביות במיליארדים, קשיים טכניים, ועיכוב תוכניות אשר גרם להרחקת מועד השחרור המתוכנן עד ל-2023.
השקת נושאת המטוסים תערך בתחילת ספטמבר 2022 במספנה בעיר קוצ'ין, ובמעמד ראש ממשלת הודו-נרנדרה מודי.
הערות שוליים

↑  "Navy floats out first Indigenous Aircraft Carrier". The Hindu. 30 בדצמבר 2011. ארכיון מ-4 בינואר 2012. נבדק ב-31 בדצמבר 2011. {{cite news}}:  (עזרה)
↑  India launches first indigenous aircraft carrier INS Vikrant
↑  Pandit, Rajat. "India without aircraft carrier for 8 months". Times of India. ארכיון מ-4 בדצמבר 2016. נבדק ב-17 בנובמבר 2016. {{cite web}}:  (עזרה)
↑  אלישע בן קימון, בספטמבר 2022 תיעוד: טיל ישראלי שוגר מנושאת מטוסים הודית, באתר ynet
נושא מטען

בפיזיקה, נושאי מטען הם חלקיקים חופשיים (חלקיקים שאינם מקובעים למקומם) אשר נושאים מטען חשמלי. תנועת חלקיקים אלו יוצרת זרם חשמלי במוליכים. דוגמאות לנושאי מטען הן אלקטרונים, יונים וחורים.
פירוט

במתכות, נושאי המטען הם אלקטרונים. אלקטרון אחד או שניים מאלקטרוני הערכיות בכל אטום מסוגל לנוע בחופשיות בתוך הסריג המתכתי. אל ענן זה של אלקטרונים חופשיים ניתן להתייחס כאל גז פרמי.
בתמיסות יוניות, כמו מים מלוחים, נושאי המטען הם הקטיונים (יונים חיוביים) והאניונים (יונים שליליים) המומסים. בקשת חשמלית (כמו ברק), נושאי המטען הם האלקטרונים והקטיונים של הגז המיונן (הפלזמה). בשפופרת ריק, נושאי המטען הם אלקטרונים חופשיים.
בפיזיקת מוליכים למחצה קיימים שני סוגים של נושאי מטען. אחד מהם הוא האלקטרונים. בנוסף, מקובל להתייחס למקומות הריקים מאלקטרונים בפס הערכיות כחורים הנושאים מטען חיובי. במוליך למחצה מזוהם מקובל למדוד את "ריכוז נושאי המטען החופשיים", שמשמש באופן דומה למדד ריכוז נושאי המטען במתכת לצורך חישוב הזרם או מהירות הסחיפה. "נושאי מטען חופשיים" הם אלקטרונים אשר נוספו ישירות לפס ההולכה (או חורים אשר נוספו לפס הערכיות) על ידי הזיהום, ולא נוצרו באופן ספונטני על ידי עירור תרמי.
ראו גם

צורון כימי
ניידות אלקטרונים
נואה מונק

| --- | --- |

נואה מונק, 2012
 לידה:  3 במאי 1996 (בן 28) מישן וייחו, ארצות הברית 
 שם לידה:  נואה בראיינט מונק
 מדינה:  ארצות הברית 
 תקופת הפעילות:  מ-2007 
 מקום לימודים:  Biola University  אליסו ניגל 
 http://www.noahmunck.com
 פרופיל ב-IMDb
 
נואה בראיינט מונק (באנגלית: Noah Bryant Munck; נולד ב-3 במאי 1996) הוא שחקן ומוזיקאי אמריקאי. התפרסם בשל תפקידו בתור גיבי בסדרה "iCarly"‏ (2007–12) של ניקלודיאון. מונק יוצר מוזיקת טראפ ומוזיקה אלקטרונית תחת השם NoxiK.
ביוגרפיה

מונק נולד וגדל בעיירה מישן וייחו (אנ') במחוז אורנג', קליפורניה. הוא הבן הבכור מחמשת ילדיהם של קימברלי (לבית רובינסון) וגרג מונק, כומר בכיר בכנסייה בעיר לגונה הילס (אנ') בדרום קליפורניה.
אחד מאחיו, אית'ן מונק, שיחק את אחיו של גיבי בשלושה מפרקי איי קרלי. למונק שלושה אחים נוספים: טיילור, איג'ה ומיכה. מונק הוא הנכד של השחקן ברלט רובינסון, אביה של אמו.
בשנת 2017, סיים לימודי תואר ראשון בחוג לקולנוע ואומנויות המדיה מאוניברסיטת ביולה (אנ') שבעיר לה מיראדה (אנ').
קריירה > משחק

בשנת 2007, מונק קיבל תפקיד משני למשך שלוש עונות בסדרת הטלוויזיה של ניקלודיאון, "איי קרלי", בתור גיבי, אחד החברים של קרלי, סאם ופרדי. בשנת 2010, הוסף מונק לפתיח של הסדרה, מה שהעיד על כך שמאז ואילך הוא דמות ראשית בסדרה.
בשנת 2009 שיחק בקומדיה "הכל אודות סטיב" לצד סנדרה בולוק ובראדלי קופר.
בשנת 2011, הוא הועמד לפרס החבר הטוב ביותר מהטלוויזיה בטקס פרסי בחירת הילדים של ניקלודיאון.
בשנת 2013, ניתנו לניקלודיאון הצעות לסדרת ספין אוף של איי קרלי, הנקראת גיבי, בה מונק יככב כדמות ראשית. בהצעה צוין כי דמותו של גיבי תעבוד במרכז בילוי והוא יעסוק כיועץ צמוד לארבעה תלמידי חטיבת ביניים, אך הצעה זו לא נבחרה ולא התממשה.
ב-9 באוקטובר 2016, מונק הקים את Sadworld, ערוץ יוטיוב המוקדש לסרטוני קומדיה "מוזרים, אבסורדיים ונסיוניים". הסרטונים בעלי סגנון עריכה מובהק, המתואר כ"התמזגות של תמונות, תקלות וצלילים שנועדו להעמיס על חושי הצופים".
קריירה > מוזיקה

מונק בנוסף יוצר מוזיקת אלקטורינק דאנס תחת השם נוקסיק. השיר הראשון שלו, "Beginnings" (בתרגום חופשי: התחלות), הושק ב-20 בינואר 2012. מאז הוא הוציא שירים נוספים שיצר בחשבון היוטיוב שלו. הוא הוציא מיני-אלבום קטן הנקרא Hotline (בתרגום חופשי: קו חם) ב-23 באפריל 2013. ב-21 בדצמבר 2013, מונק הוציא סינגל המכונה "Killjoy" בסאונדקלאוד ויוטיוב. סינגל זה הוא הסינגל הכי מפורסם שלו עד היום. ב-24 במרץ 2014, מונק הוציא מיני אלבום רשמי הנקרא Road Warrior.
פעילות

מונק הוא תומך פעיל של קאמפ דל קוראזון, מחנה קיץ הנמצא בסנטה קטלינה, המיועד לילדים בעלי מחלות לב.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2008 | מת לחגוג (אנ') | ילד שצורח |  |
| 2009 | הכל אודות סטיב (אנ') | תלמיד |  |
| 2011 | מורה רעה | טריסטן |  |
| 2011 | The Rainbow Tribe | ריאן |  |
| 2014 | Tom Sawyer & Huckleberry Finn | בן |  |
| 2014 | הכל הולך (אנ') | רואלי הצעיר |  |
| 2017 | Vikes | טי-בון |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2007 | All of Us | שחקן #1 | פרק: "Let's Go, Bobby, Let's Go!" |
| 2007 | 1321 Clover | ילד | סרט טלוויזיה של CBS |
| 2007 | American Body Shop | ג'וני הקטן | פרק: "Juicy Lou's" |
| 2007–12 | ICarly | אורנת'ל גיבסון "גיבי" קרלסון | תפקיד משני (עונות 1–3) תפקיד ראשי (עונות 4–7); 61 פרקים |
| 2008 | המכשפים מווייברלי פלייס | טימי או'הלהאן | פרק: "Saving Wiz Tech Part 1" |
| 2009 | פיניאס ופרב | חאבייר | דיבוב; פרק: "Phineas and Ferb's Quantum Boogaloo" |
| 2009 | ER | לוגן | פרק: "I Feel Good" |
| 2009 | היחידה (אנ') | "המסניף" | פרק: "A Sniff Too Far" |
| 2010 | חוקי המשחק | מקנזי | פרק: "The Score" |
| 2012 | ויקטוריוס | גיבי | פרק: "Tori Goes Platinum" |
| 2013 | תרמית (אנ') | דארן ואדר | סרט טלוויזיה של ניקלודיאון |
| 2013 | לגדול עם המאפיה | ניקי דוס | סרט טלוויזיה של ניקלודיאון |
| 2013 | משפחה בהפרעה | עצמו | פרק: "It Gets Better" |
| 2014 | סאם וקאט | גיבי | פרק: "#SuperPsycho" |
| 2014–2023 | הגולדברגים | רוב 'העירום" סמית' | תפקיד חוזר; 103 פרקים |
| 2016 | בנו של זורן | וורן | פרק: "The War of the Workplace" |
| 2019 | עושה בית ספר (אנ') | רוב 'העירום" סמית' | פרק: "Dr. Barry" |
פרסים ומועמדויות

| שנה | טקס | קטגוריה | עבודה | תוצאה |
| --- | --- | --- | --- | --- |
| 2009 | פרסי האמנים הצעירים | שחקנים יוצאים מן הכלל בסדרת טלוויזיה | iCarly בשיתוף עם צוות השחקנים | מועמדות |
| 2010 | פרסי האמנים הצעירים | שחקנים יוצאים מן הכלל בסדרת טלוויזיה | iCarly בשיתוף עם צוות השחקנים | מועמדות |
| 2010 | פרסי בחירת הילדים של ניקלודיאון באוסטרליה 2010 | פרס הצחקתי בקול | iCarly בשיתוף עם צוות השחקנים | זכייה |
| 2011 | פרסי בחירת הילדים של ניקלודיאון 2011 | החבר הטוב ביותר מהטלוויזיה | iCarly | מועמדות |
סבסטיאן דה וובאן

| --- | --- |
פורטרט של וובאן
 לידה:  מאי 1633 Saint-Léger-Vauban, בורגון, ממלכת צרפת 
 פטירה:  30 במרץ 1707 (בגיל 73) פריז, ממלכת צרפת 
 מקום קבורה:  קתדרלת סן-לואי-דז-אינווליד 
 תחום יצירה:  אדריכלות, מוצב, התקפה, מצור, military art, הנדסה אזרחית, מדעי הצבא, ביצורים 
 יצירות ידועות:  מצבר אראס, מצודת ליבריה, מבצר ביטש, Fortress Mont Royal 
 פרסים והוקרה:  אביר מסדר לואי הקדוש  אביר במסדר סן-מישל  אבירי מסדר הרוח הקדושה  מרשל צרפת 
 צאצאים:  Charlotte Le Prestre de Vauban 
 חתימה:   
 
סמל האצולה של וובאן
מבצר נף-בריזאש בצורת כוכב
סבסטיאן לה פרסטר, מרקיז וובאן (בצרפתית: Sébastien Le Prestre, marquis de Vauban;‏ 13 במאי 1633 – 30 במרץ 1707) היה מהנדס, מתכנן צבאי ועירוני, הידראולוג ומסאי צרפתי. לקראת סוף ימיו קיבל מלואי הארבעה עשר, מלך צרפת את התואר מרשל צרפת.
כמומחה למצור, הוא פעל להגן על הממלכה הצרפתית בעזרת "חגורת ברזל". הוא תכנן ובנה כ-40 מבצרים שהקיפו את צרפת מכל הצדדים בשתי שורות. המבצרים שהוא בנה לא היו בלתי חדירים אלא נבנו על מנת לעכב את האויבים ולגרום להם להשקיע כוחות גדולים פי עשרה מהכוחות הנצורים. בכך הוא הפך את צרפת לבלתי פגיעה, מלבד מבצר ליל שנכבש פעם אחת, במשך כל תקופתו של לואי הארבעה עשר ועד לסוף המאה ה-18 בה השיפור בארטילריה הפך את המבצרים ללא יעילים.
12 מהביצורים של וובאן, שקובצו לביצורי וובאן, הוכרזו כאתר מורשת עולמית של אונסק"ו ב-2008. מוזיאון מפות התבליט שבאינווליד מכיל תבליטים של רבים מהמבצרים שנבנו על ידי וובאן.
וובאן נולד בסן-לג'-דה-פושר (ששינתה את שמה לסן-לג'-וובאן לכבודו ב-1867), שבמחוז יון, בורגון, למשפחת אצולה. בגיל 10 הוא הפך ליתום בנסיבות מצערות וגדל עם האיכרים שבאזור מגוריו. אירוע מיוחד הביא אותו לחיקם של כרמליתים מהישוב סמור-אן-אוסווה שם הוא קיבל חינוך עשיר במדעים, מתמטיקה וגאומטריה, מה שתרם תרומה מכרעת לקריירה שלו כמהנדס.
בגיל 17 הוא הצטרף לכוחותיו של דה קונדה שנלחמו בפרונד. לאחר מכן דה קונדה מינה אותו לבצר את העיר קלרמון-אן-ארגון (Clermont-en-Argonne) אך זמן קצר לאחר מכן הוא נתפס על ידי כוחות המלוכה ונעצר. טוב לבו של הקרדינל מאזארן גרם לשינוי נאמנותו של וובאן והוא החל לעבוד כמהנדס בשירותו של המלך. הוא מונה להשלים את ביצור קלרמון-אן-ארגון ולאחר מכן מונה למהנדס המלך ( ingénieur du roi) תחת שבלייה דה קלרוויל.
וובאן התחיל לבצר ערים חשובות בעיקר בגבולה הצפוני של צרפת כמו דנקרק, טורנה, דואה וליל. לאחר שלום אקס-לה-שאפל, שסיים את מלחמתו של לואי הארבעה עשר עם ספרד בארצות השפלה, החל וובאן לבצר את כל צרפת. לאחר מותו של קלרוויל ב-1677 הוא מונה למהנדס הראשי של המלך ועסק בביצור צרפת, עד מותו ב-1707.
משנת 1668 שבה מונה למתכנן הביצורים בגבולות היבשתיים (commissaire général des Fortifications sur les frontières terrestres)הוא הרחיב ובנה כ-140 ביצורים רוב ביצוריו נעשו בסגנון מבצר כוכב.
הערות שוליים

↑  שבלייה דה קלרוויל (Louis Nicolas de Clerville) היה אחד המהנדסים הצבאיים החשובים של אותה תקופה.
↑  היום העיר נמצאת בבלגיה אך בזמנו העיר נכבשה על ידי צרפת מידי ספרד ששלטה בארצות השפלה הדרומיות
↑  הביוגרפיה של וובאן מאתר chateau-du-taureau
| --- | --- |
בקרת זהויות :  NLI: 987007299859905171  PLWABN: 9810687854005606  BIBSYS: 90917197  BNC: 000262173  BNE: XX1173137  BnF: cb12016080k (data)  CANTIC: a10418866  CiNii: DA07511198  GND: 118626264  ISNI: 0000 0001 2123 6096  KulturNav: e225d020-0cc7-49a6-abe5-468cb057a6a5  LCCN: n82072979  NKC: jn20000720312  NLA: 35393449  NLG: 245098  NTA: 071187308  RERO: 02-A000170724  RKD: 363285  SELIBR: 306129  SNAC: w6v41rcc  SUDOC: 028296303  Trove: 937065  ULAN: 500013669  VcBA: 495/266753  VIAF: 22153531   WorldCat (עם VIAF): 22153531
נסיכות הבוחר מהנובר

נסיכות הבוחר מהנובר (בגרמנית: Kurfürstentum Hannover), ידועה גם בשם נסיכות הבוחר מבראונשווייג-לינבורג, הייתה אחת מנסיכויות הבוחר בגרמניה ואחת המדינות באימפריה הרומית הקדושה. בירתה הייתה העיר הנובר.
גאוגרפיה

הנסיכות כללה שטחים גדולים שנמצאים כיום במדינת סקסוניה התחתונה, וכללה את כל שטחי בראונשווייג, חוץ מנסיכות בראונשווייג-וולפנביטל, שהפכה בשנת 1815 לדוכסות בראונשווייג.